கேள்வி: பா. தென்றல் - வாழ்க்கைக் குறிப்பு பற்றி தகவல் சொல்.
பதில்: தஞ்சாவூர் மாவட்டம் திருமருகல் என்னும் சிற்றூரில் பாலசுப்ரமணியன், ஆனந்தா தம்பதியருக்கு 1971 ஆம் ஆண்டு மார்ச்சு மாதம் ஏழாம் தேதியன்று இவர் மகளாகப் பிறந்தார். பெற்றோர் இருவருமே ஆசிரியர்களாவர். தொடக்கக் கல்வியை காரைக்குடி, உயர்கல்வியை கோட்டையூர் சிதம்பரம் செட்டியார் பெண்கள் மேல்நிலைப்பள்ளியிலும், காரைக்குடி மீனாட்சி பெண்கள் மேல்நிலைப் பள்ளியிலும் பயின்றார். 1991 ஆம் ஆண்டு இடைநிலை ஆசிரியராகப் பணியில் சேர்ந்தார். காரைக்குடியில் தான் படித்த சிறீ கார்த்திகேயன் தொடக்கப் பள்ளியிலேயே தற்போது ஆசிரியராகப் பணியாற்றுகிறார். இவரின் கணவர் சரவணனும் ஓர் அரசுப் பள்ளியில் ஆசிரியராகப் பணிபுரிகிறார். இவர்களுக்கு மனோஜ், ரிந்தியா என்று இரு குழந்தைகள் உள்ளனர்.
கேள்வி: பா. தென்றல் - தேவதைகளின் கூட்டம் என்பது என்ன?
பதில்: ஒவ்வொரு மாதமும் ஒரு ஞாயிற்றுக்கிழமையில் தன் வீட்டில் "தேவதைகள் கூட்டம்" என்ற பெயரில் குழந்தைகளுக்குக் கதை சொல்லும் நிகழ்ச்சியை நடத்தி வருகிறார். மூன்று வருடங்களாக தேவதைகள் கூட்டத்தின் மாதாந்திர சந்திப்பு நடைபெற்று வருகிறது. வீட்டைச் சுற்றிலும் உள்ள பல்வேறு பள்ளிகளில் படிக்கும் மாணவர்களை இணைத்து முதலில் கதை சொல்லும் நிகழ்ச்சியாக இவ்வமைப்பு தொடங்கப்பட்டது. பாடல், நடனம், ஓவியம் வரைதல், கவிதை எழுதுதல், கழிவுப் பொருட்களில் கைவினைப் பொருட்கள் செய்தல் எனப் பல திறன்களையும் வெளிப்படுத்துவதற்கு வாய்ப்புகள் ஏற்படுத்தித் தருவது இவ்வமைப்பின் நோக்கமாகும். தற்பொழுது பல பள்ளிகளில் படிக்கும் மாணவர்களும் இந்நிகழ்ச்சியில் கலந்து கொள்கிறார்கள். கொரோனா காலத்தில் கூட இந்நிகழ்ச்சி புலனக்குழுக்கள் மூலம் மாணவர்களுக்கு தினமும் ஒரு செயல்பாடு அளிக்கப்பட்டது. 64 பள்ளிகளைச் சேர்ந்த 103 குழந்தைகள் தினசரி செயல்பாடுகளில் ஆர்வமாக ஈடுபட்டார்கள். அமைப்பின் சார்பாக இணையம் மூலமாகப் போட்டிகள் நடத்தி குழந்தைகளுக்குப் பரிசுகள் அளிக்கப்படுகின்றன.
கேள்வி: பா. தென்றல் - வாசல் பள்ளி குறித்து விரிவாக சொல்லுங்கள்.
பதில்: 2020-ஆம் ஆண்டு, ஊரடங்கில் பள்ளிகள் திறக்கப்படாமல் இருந்தபோது மாணவர்களின் வீட்டு வாசலில் அமர்ந்து அல்லது அவர்கள் வீட்டுக்கு அருகில் பூட்டிக்கிடக்கும் கடைகளின் வாசலில் அமர்ந்து பாடம் சொல்லிக் கொடுக்கும் திட்டம் வாசல் பள்ளி என்ற திட்டமாகும். ஒரு நாளுக்கு, ஒரு பகுதி என வாரத்தின் ஆறு நாட்களுக்கும், ஆறு பகுதிகளுக்குச் சென்று மாணவர்களின் வீட்டு வாசலிலேயே உட்கார்ந்து பாடம் நடத்தினார். இதன் விளைவாக தனியார் பள்ளியில் படிக்கும் குழந்தைகளுக்கும் பாடம் சொல்லிக் கொடுக்கும் வாய்ப்பும் இவருக்கு கிடைத்தது.
கேள்வி: பா. தென்றல் - விருதுகள் என்பது என்ன?
பதில்: *திருப்பூர் சக்தி விருது, *தினமலர் இலட்சிய ஆசிரியர் விருது, *கல்விச் செம்மல், *கலைச்சுடர், *நிலாச்சுடர் விருது, *சிகரம் தொட்ட ஆசிரியர், *ஒளிரும் ஆசிரியர் உள்ளிட்ட பல விருதுகளை தென்றல் பெற்றுள்ளார்.
கேள்வி: பா. தென்றல் - புற இணைப்புகள் என்பது என்ன?
பதில்: [https://www.youtube.com/watch?v=T25ZPbylQXo] பகுப்பு:வாழும் மக்கள் பகுப்பு:1971 பிறப்புகள் பகுப்பு:சிவகங்கை மாவட்ட மக்கள் பகுப்பு:கவிஞர்கள் பகுப்பு:எழுத்தாளர்கள்